રાજ્યમાં પાટીદાર આંદોલન બાદથી રાજ્ય સરકાર અને ભાજપ માટે પાટીદારોમાં નારાજગી તેમજ રોષ પ્રવર્ત્યો છે. વિધાનસભા ચૂંટણી નજીક છે ત્યારે પાટીદાર નેતા નિખિલ સવાણીએ આ અંગે વાત કરતાં કહ્યું હતું કે, સમગ્ર ગુજરાતના પાટીદારો ભાજપથી નારાજ છે ત્યારે પાટીદારોને મનાવવા 15 જેટલા પાટીદારોને ભાજપે ટિકિટ આપી છે, પરંતુ ભાજપની સરકારે જે રીતે પાટીદારો પર લાઠીચાર્જ કરાવ્યો, પાટીદારની માં-બેન દીકરીઓને ગાળોથી અપમાનિત કર્યા, પાટીદારોને દરેક બાબતમાં અન્યાય કર્યો, આવી અનેક બાબતોને ધ્યાનમાં રાખી પાટીદાર સમાજ ભાજપથી સખત નારાજ છે અને તેનો બદલો આવનારી વિધાનસભાની ચૂંટણીમાં લઇશું. એટલે આવનારી વિધાનસભાની ચૂંટણીમાં ભારતીય જનતા પાર્ટીને પાડી દેવાની છે, એ ફાઇનલ છે.